[{"text_idx": "#000000", "text": "Kui sulle meeldib kogeda veidi unise va\u0308ikelinna miljo\u0308o\u0308d, hellitada end spaaprotseduuridega, saada osa rikkalikest kultuurielamustest ning imetleda looduse jo\u0303udu, siis on Pa\u0308rnu ta\u0308pselt o\u0303ige koht, kuhu tulla puhkama. Siin saad nautida rattamatku ja pikki jalutuska\u0308ike, kevadist looduse ta\u0308rkamist ja suvist melu ning su\u0308gistalvist romantikat."}, {"text_idx": "#000001", "text": "Pa\u0308rnus asub Eesti suurim ja ilusaim liivarand"}, {"text_idx": "#000002", "text": "Lisaks on Pa\u0308rnumaa rannik ta\u0308is va\u0308iksemaid ja privaatsemaid rannasoppe, mis sobivad ha\u0308sti nii ujumiseks, pikniku pidamiseks kui ka pa\u0308ikeseloojangu vaatamiseks. Pa\u0308rnu rannas on Po\u0303hjamaade parimad surfitingimused. Madal vesi ja tuulele avatud lahesopp teevad Pa\u0308rnust to\u0303elise surfiparadiisi."}, {"text_idx": "#000003", "text": "Pa\u0308rnumaa metsades ja looduses on rohkelt avastamist va\u0308a\u0308rt paikasid. Matsalu rahvuspark on Euroopas u\u0308ks linnurikkamaid piirkondi. Soomaal saad seigelda ja matkata nii jalgsi, ra\u0308a\u0308tsadel kui ka kanuuga. Kihnu ja Manija saartel on veel ta\u0308naseni au sees vanade eestlaste traditsioonid ja kombed. Matkaradu ja kaunist loodust vo\u0303ib imetleda nii po\u0303hjas kui lo\u0303unas, nii merel, rannikul kui ka sisemaal."}, {"text_idx": "#000004", "text": "Pa\u0308rnu on ainuke linn Eestis, mis asub samaaegselt mererannal ja jo\u0303esuudmes."}, {"text_idx": "#000005", "text": "Pa\u0308rnu linn on to\u0303eliselt kompaktne, nutikas ja samal ajal uhkusega oma traditsioone kandev. Siin ootab sind aastaringselt 9 omana\u0308olist spaad, palju rohelust ja kuurordile omane o\u0303hustik koos ko\u0303rgelt hinnatud restoranide, kohvikute, teatri- ja kontserdielamustega. Pa\u0308rnu la\u0308hedal on ka kaks golfikeskust. Samuti leiad siit rohkelt erinevaid vo\u0303imalusi jo\u0303el ning merel kalastamiseks."}, {"text_idx": "#000007", "text": "Visit Pa\u0308rnu uudiskiri aitab sul veeta oma ja\u0308rgmise puhkuse Pa\u0308rnus!"}]